2.1.3 Generell patologi, sjukdomslære og farmakologi 24 sp

Aktuelle medisinske områder:
Psykiatri, geriatri, pediatri, obstetrikk, gynekologi, hudsjukdommer, øre-nese-hals- og øyesjukdommer, nevrologi, indremedisin og kirurgi.

Målet er at studenten:
1. Gjør rede for hva som skjer med kroppen når det oppstår skader, feilfunksjon og sjukdomsprosesser.
2. Har innsikt i de vanligste somatiske og psykiske sjukdommenes symptomer og behandling. 
3. Har kunnskap om ulike prøver og undersøkelser i forhold til spesifikke sjukdommer og behandling.
4. Har kunnskap om klinisk, individrettet sosialmedisin, herunder rusmiddelbruk og spiseforstyrrelser.
5. Har kjenneskap til de vanligste alternative behandlings- og lindringsmetoder 
6. Reflekterer over ulike perspektiver på og årsaker til utvikling av sjukdom.
7. Har kunnskap om farmakologi, ulike medikamentgrupper, virkninger, bivirkninger og interaksjon av medikamentene.
8. Har kunnskap og ferdigheter innenfor legemiddelhåndtering og medikamentregning 
9. Har handlingskompetanse til å administrere, observere og rapportere om virkninger og bivirkninger av medikamentell behandling
10. Har respekt for sikkerhetsrutiner ved legemiddelhåndtering og medikamentell behandling
11. Har kunnskap og ferdigheter til å utøve førstehjelp
12. Anvender kunnskap om generell patologi, sjukdomslære og farmakologi til å analysere behov for sjukepleie og begrunne sjukepleiehandlinger

3.3.2 Sjukepleie ved spesielle behov - 12 sp

Denne delen av programmet har til hensikt å gi studentene handlingskompetanse i forhold til spesielle behov relatert til funksjonshemming, sjukdom, skade og behandling, i alle aldre. Fagområdet forutsetter de kunnskaper og ferdigheter studenten har tilegnet seg gjennom teori og praksis, generell del, og de øvrige fagområdene. Kompetansen skal bygges opp gjennom teoretiske studier og i praksis i 2. og 3. studieår. Studenten skal vektlegge alle sjukepleiens funksjonsområder: helsefremmende/forebyggende, lindrende, behandlende, rehabiliterende/habiliterende og den veiledende/ledende. 

Studenten kan oppøve sin handlingskompetanse innen følgende områder:
• Skader i bevegelsesapparatet
• Psykiske lidelser, herunder spiseforstyrrelser og aldersdemens
• Forstyrrelser i lungefunksjonen
• Hjertelidelser og svikt i blodsirkulasjonen
• Forstyrrelser i fordøyelsessystemet.
• Svikt i endokrine funksjoner.
• Nevrologiske lidelser.
• Infeksjonssjukdommer.
• Reumatiske lidelser
• Gynekologiske lidelser.
• Øye-, øre-, nese- og halssjukdommer
• Kreftsjukdommer 
• Omsorg ved livets slutt.

Målet er at studenten: 
1. Gjør rede for hva det innebærer å være akutt/kritisk/kronisk sjuk og funksjonshemmet. 
2. Gjør rede for grunnleggende behov og endringer i behov ved sjukdom og skade.
3. Har kunnskap om hvordan mennesket kan mestre endringer i livssituasjonen, bedre eller gjenvinne helse eller eventuelt få en fredfull død. 
4. Har evne til å vurdere, handle raskt og prioritere tiltak når endring oppstår.
5. Forstår hvordan sjukdom, skade og sjukehusinnleggelse virker inn på pasienten og pårørendes opplevelse av sin situasjon. 
6. Oppøver ferdigheter i å imøtekomme pasientens og pårørendes behov for informasjon, undervisning, veiledning og støtte
7. Oppøver ferdighet i viktige og relevante observasjoner og aktuelle tiltak ved spesifikke sjukdommer og deres behandling.
8. Oppøver ferdigheter i sjukepleieoppgaver knyttet til prøver og undersøkelser. 
9. Har kunnskap om smerter og smertebehandling.
10. Viser respekt og forståelse for pasientens opplevelse av smerte.
11. Har kunnskap om sår og ferdigheter i sårbehandling
12. Har kunnskap om pre-, per- og postoperative sjukepleieoppgaver i forhold til pasientens spesielle behov og det aktuelle kirurgiske inngrep. 
13. Kjenner til sjukepleierens ansvar ved inn- og utskrivning både av voksne og barn. 
14. Har ferdigheter i spesielle sjukepleieprosedyrer
15. Behersker bruk av teknisk utstyr som ledd i kvalitetssikring
16. Har kunnskaper til å vurdere kvaliteten på sjukepleiepraksis
17. Erkjenner betydningen av tverrfaglig samarbeid i og utenfor institusjon
18. Bruker egen kompetanse i teamarbeid med pasienter, pårørende og andre faggrupper.
19. Oppøver ferdigheter i førstehjelp 
20. Oppøver ferdigheter i å administrere medikamenter og i å observere og rapportere virkninger og bivirkninger av medikamentell behandling. 

